EkBass/fiwiki-20250220-pages-articles huggingface dataset:
Glykaani

Glykaani on hiilihydraattirakenne eli oligo- tai polysakkaridi. Glykaanilla voidaan tarkoittaa glykokonjugaattiin eli glykolipidiin, glykoproteiiniin tai proteoglykaaniin kiinnittynyttä sokeriosaa. Glykaanit ovat kiinnittyneinä konjugaattiinsa glykosidisidoksella ja ne voivat olla vain muutamasta monosakkaridista koostuvia tai paljon laajempia rakenteita. Glykaaneja on sekä liukoisissa että solukalvoihin kiinnittyneissä proteiineissa. ==Glykaanin vaikutus== Glykaanin osuus glykoproteiinin massasta voi vaihdella 1–85 %. Hiilihydraattiosat vaikuttavat proteiinin liukoisuuteen ja viskositeettiin, biologiseen aktiivisuuteen, vaikutusaikaan verenkierrossa, stabiilisuuteen, immunogeenisyyteen eli kykyyn aiheuttaa immunologisia reaktioita ja oikean tyyppiseen laskostumiseen. Hiilihydraattiosilla on vaikutusta solujen välisiin vuorovaikutuksiin, koska glykoproteiineja esiintyy solukalvolla ja ne toimivat siellä reseptorimolekyyleinä. ==Glykaanin rakenne== Hiilihydraattiketjut kiinnittyvät proteiiniin O- tai N-glykosidisilla sidoksilla. Glykoproteiinit voidaan jakaa neljään pääluokkaan polypeptidiketjun ja glykaanin välisen sidoksen perusteella: # Glykoproteiinit, joissa seriini- tai treoniiniaminohappotähteen hydroksyyliryhmä muodostaa O-glykosidisidoksen N-asetyyligalaktosamiinin kanssa. # Proteoglykaanit, joissa esiintyy seriinin ja ksyloosin välinen O-glykosidisidos. # Kollageenit, joissa esiintyy hydroksilysiinin ja galaktoosin välinen O-glykosidisidos. # Glykoproteiinit, joissa asparagiinin amidiryhmä muodostaa N-glykosidisidoksen N-asetyyliglukosamiinin kanssa. Luokkien 1–3 hiilihydraattiosia kutsutaan O-glykaaneiksi ja luokan 4 N-glykaaneiksi. Joissakin glykoproteiineissa on sekä O- että N-glykosidisidoksilla kiinnittyneitä glykaaneita. Yhdessä glykoproteiinissa voi olla kiinnittyneenä yhdestä useisiin kymmeniin hiilihydraattiosaa, joiden pituus voi vaihdella muutamasta monosakkariditähteestä paljon laajempiin. Yleisimmät glykaaneissa esiintyvät monosakkaridit ovat glukoosi, galaktoosi, ksyloosi, N-asetyyliglukosamiini, N-asetyyligalaktosamiini, fukoosi, N-asetyylineuramiinihappo ja mannoosi. Galaktoosi, glukoosi ja mannoosi ovat heksooseja, N-asetyylineuramiinihappo on tyypiltään siaalihappo ja sitä tavataan usein glykaaniketjun hännässä, fukoosi on deoksiheksoosi, N-asetyyliglukosamiini ja N-asetyyligalaktosamiini ovat aminoheksooseja. ==Katso myös== * Glykoproteiini * Glykosidi * Glykosylaatio ==Lähteet== * Luokka:Hiilihydraatit Luokka:Polysakkaridit
Episodi (lehti)

Episodi on suomalainen elokuviin keskittynyt aikakauslehti, joka on ilmestynyt vuodesta 2003. Lehden päätoimittaja on Jouni Vikman, ja sitä julkaisee Pop Media. Kansallisen mediatutkimus KMT:n mukaan lehden lukijamäärä on 72 000 (2011).http://www.popmedia.fi/pdf/PopMedia_Episodi2014.pdf == Historia == Ensimmäisenä vuonna lehteä ilmestyi ainoastaan yksi numero, vuonna 2004 seitsemän numeroa ja kahtena seuraavana vuonna kymmenen numeroa kumpanakin. Vuoden 2007 alusta Episodi yhdistyi DVD Hohto -lehden kanssa,DVDHohto, katsottu 17.9.2007, etusivu ja siitä lähtien lehti on ilmestynyt kerran kuukaudessa lukuun ottamatta vuotta 2017, jolloin ilmestyi 11 numeroa. == Katso myös == * Luettelo suomalaisista elokuvalehdistä ja -verkkojulkaisuista == Lähteet == == Aiheesta muualla == * Lehden verkkosivut Luokka:Suomalaiset elokuvalehdet Luokka:Pop Media
Pontos (mytologia)

Pontos (, ) oli kreikkalaisessa mytologiassa muinainen, Olymposta edeltävän ajan meren jumala, Gaian ja Aitherin poika.Hyginus: Fabulae Johdanto (engl. käännös). Hesiodos tosin kertoo Gaian synnyttäneen Pontoksen itsestään ilman rakkauden liittoaHesiodos: Theogonia ('Jumalten synty') 130 (engl. käännös). antaen siten kuvan, että kysymyksessä olisi pelkästään meren henkilöitymä. Gaian kanssa Pontos sai lapset Nereus, Forkys, Keto, EurybiaHesiodos: Theogonia ('Jumalten synty') 233 (engl. käännös).Apollodoros: Bibliotheke ('Kirjasto') 1.2.6 (engl. käännös). ja Thaumas. Useat kalaheimot ovat puolestaan syntyneet Pontoksen ja Thalassan liitosta. ==Lähteet== Luokka:Antiikin Kreikan jumalat
The Diary of Jane

The Diary of Jane on Breaking Benjaminin ensimmäinen single Phobia-albumilta. Single nousi hyvin äkkiä listoilla ylöspäin siitä lähtien, kun se julkaistiin. Kesäkuussa 2006 kappaleen sai kuulla yli sadoilla radiokanavilla ympäri maailmaa. Single pääsi myös videopeliin Nascar 07. Kappaleen suosiosta kertoo myös se, että se on päätynyt trance-remixaajien käsiin, mikä ei ole post- grunge genressä kovin yleistä. Remixejä ovat tehneet ainakin Carl B ja Sean Tyas. ==Lähteet== * The Diary of Jane Discogs-sivustolla Luokka:Breaking Benjamin Luokka:Yhdysvaltalaiset musiikkikappaleet
Auvo Maunula

Auvo Herman Toivo Maunula (7. kesäkuuta 1907 Alavieska - 17\. toukokuuta 1944 Hirvas) oli suomalainen lentäjä ja Mannerheim-ristin ritari. Ritariksi nimitettäessä hänen sotilasarvonsa oli majuri. Maunula lensi noin 200 sotalentoa ja ampui alas kolme vihollisen lentokonetta.Keskinen; Stenman 2003 s. 43Keskinen; Stenman 2006 s. 122 == Elämä ja ura == Auvo Maunula syntyi Pohjois-Pohjanmaalla, Alavieskassa, kansakoulunopettaja Herman ja Anna (o.s. Rajaniemi) Maunulan perheeseen. Hän astui asepalvelukseen Ilmavoimien alokaskomppaniaan vuonna 1926. Sotilasuralle tähtäävä Maunula pyrki ja pääsi Reserviupseerikouluun, jonka käytyään hän suoritti Kadettikoulun kurssinumerolla 10 vuosina 1927–1929. Aktiiviura Ilmavoimissa jatkui koko 1930-luvun ajan. Talvisodassa Maunula toimi Lentolaivue 12:n Gloster Gladiator -hävittäjäkoneilla varustetun ensimmäisen lentueen päällikkönä.Keskinen; Stenman 2003 s. 40 Jatkosodassa Maunula toimi laivueenkomentajana Täydennyslentolaivue 35:ssä, Fokker D.XXI -koneilla varustetussa Lentolaivue 12:sta sekä Lentolaivue 28:ssa, jonka kalustona oli Morane-Saulnier M.S. 406 -koneet. Maunula nimitettiin Aunuksen ryhmän komentajan Karl Oeschin 21. toukokuuta 1942 allekirjoittaman nimitysesityksen sekä Ilmavoimien komentajan Jarl Lundqvistin 15. elokuuta 1942 allekirjoittaman lisäesityksen jälkeen Mannerheim-ristin ritariksi 8. syyskuuta 1942 numerolla 90.Hurmerinta; Viitanen 1994 s. 237 Nimitysperusteluissa mainitaan muun muassa Maunulan tiedustelulentäjänä sekä laivueen komentajana saavuttamat ansiot.Hurmerinta; Viitanen 1994 s. 240 Majuriksi ylennetty Maunula sai surmansa koulutuslennolla 17. toukokuuta 1944. Hänen ohjaamansa Morane-Saulnier -hävittäjä (MS-628) joutui syöksykäännöksen seurauksena syöksykierteeseen, josta kone ei enää oiennut, ja syöksyi matalasta korkeudesta järveen. Maunula on haudattu Seinäjoen sankarihautausmaalle. Auvo Maunula ja hänen puolisonsa Ester Jensen saivat kaksi poikaa. Reijo Jorma Maunula (1935–2013) oli Suomen ilmavoimien majuri. Hän toimi myös muun muassa ohtajana Johtamistaidon Opistossa ja opetusneuvoksena Opetushallituksessa. Antero Maunula (1937–2014) oli eversti, joka toimi muun muassa Pohjan prikaatin komentajana. == Lähteet == * * * === Viitteet === Luokka:Mannerheim-ristin ritarit Luokka:Suomalaiset sotilaslentäjät Luokka:Vuonna 1907 syntyneet Luokka:Vuonna 1944 kuolleet
Ericus-kuoro

Ericus-kuoro on turkulainen kuoro. Kuoron toiminta oli hiipumassa, mutta se herätettiin uudelleen henkiin värväämällä uusia laulajia mainostoimiston avulla. Kuoroon on liittynyt myös karaokelaulajia.http://www.turunsanomat.fi/extra/?ts=1,3:1010:0:0,4:10:0:1:2003-11-29,104:10:188662,1:0:0:0:0:0: == Diskografia == * Ericus kuoro (1974) == Lähteet == == Aiheesta muualla == * Luokka:Turun musiikki Luokka:Suomalaiset kuorot
Harrachov

Harrachov () on kaupunki Semilyn piirikunnassa Liberecin läänissä Pohjois- Tšekissä Mumlavajoen varrella. Sen pinta-ala on 36,6 neliökilometriä ja asukasluku oli vuoden 2020 arvion mukaan 1 396. Mäkihyppykeskus Čertak sijaitsee Harrachovissa. == Historia == Ensimmäiset kirjoitetut maininnat Harrachovista ovat 1600-luvulta, kun saksalaiset perustivat kylän nykyisen kaupungin alueelle. 1714 sen nimeksi tuli Harrachsdorf erään jalosukuisen maanomistajan mukaan. 1800-luvun lopusta lähtien kaupunki on ollut tunnettu lasin valmistuksesta, tekstiiliteollisuudesta ja kaivostoiminnasta. 1900-luvun alussa teollisuustoiminta kasvoi valmistuneen rautatien ansiosta. Suurin osa viennistä kulki pohjoiseen Itävalta-Unkarin rajojen taakse Saksaan. Toisen maailmansodan jälkeen yhteydet pohjoiseen katkesivat Puolan laajenemisen myötä, ja kaupunki alkoi näivettyä. Rajoja ei avattu Tšekkoslovakian ja Puolan kommunististen hallintojen kiistojen vuoksi, mutta raja-alueita vaihdettiin siten, että kaksi pientä puolalaista rajakylää liitettiin Harrachoviin 1973. == Lähteet == == Aiheesta muualla == *Harrachovin kotisivu Luokka:Tšekin kaupungit Luokka:Liberecin lääni
Scuderia Milano

Scuderia Milano oli italialainen Formula 1 -talli, joka osallistui Formula 1 -sarjaan kahdeksan kertaa kausina –. Yhtä kilpailua lukuun ottamatta Scuderia Milano käytti ainoastaan Maseratin autoja sekä aina Pirellin renkaita. Felice Bonetton yritys Milanon omavalmisteisella autolla päättyi, kun hänen autonsa ei käynnistynyt osakilpailua varten. ==Formula 1 -tulokset== Kausi Runko Moottori Renkaat Kuljettajat 1 2 3 4 5 6 7 8 9 Pisteet Sijoitus GBR MON 500 SUI BEL FRA ITA 2 –* Milano 1 Speluzzi 1.5 L4C (s/c) Felice Bonetto DNS Maserati 4CLT/50 Maserati 1.5 L4C (s/c) 5 Milano 1.5 L4C (s/c) Kesk. Franco Comotti Kesk. SUI 500 BEL FRA GBR GER ITA ESP 0 –* Maserati 4CLT/50 Milano 1.5 L4C (s/c) Onofre Marimón Kesk. Maserati 4CLT/48 Maserati 1.5 L4C (s/c) Paco Godia 10 Juan Jover DNS Maserati A6GCM Maserati 2.0 L6 ARG 500 NED BEL FRA GBR GER SUI ITA 0 –* Chico Landi Kesk. Prinssi Bira 11 * Valmistajien maailmanmestaruus alkoi vasta kaudella . ==Lähteet== Luokka:Italialaiset Formula 1 -tallit Milano
ACD-kehitysvammaoireyhtymä

ACD-kehitysvammaoireyhtymä on synnynnäinen kehityshäiriö, joka aiheuttaa pääasiassa kaljuutta, lyhytkasvuisuutta ja kehitysvammaisuutta. Lisäksi tyypillisiä piirteitä ovat luuston epämuodostumat, karies ja likinäköisyys. ACD-kehitysvammaoireyhtymä on mahdollisesti autosomin kautta peittyvästi periytyvä. Se kuvattiin ensimmäistä kertaa vuonna 1980, ja oireyhtymä on äärimmäisen harvinainen. Se on tähän mennessä todettu vain muutamalla ihmisellä. ACD on akronyymi sanoista alopecia (kaljuus), contractures (kutistumat) ja dwarfism (kääpiökasvuisuus). == Aiheesta muualla == * * Luokka:Oireyhtymät Luokka:Kehitysvammaisuus
Enrico Platé

Enrico Platé (28. tammikuuta 1909 Milano, Italia – 2. helmikuuta 1954 Buenos Aires, Argentiina) oli sveitsiläinen kilpa-autoilija, jolla oli myös omaa nimeään kantanut Formula 1 -talli. Talli kilpaili Formula 1 -sarjassa vuosina – . Se osallistui 17:ään MM-osakilpailuun, joissa se ansaitsi yhteensä viisi pistettä. ==Lähteet== Luokka:Sveitsiläiset Formula 1 -kuljettajat Luokka:Grand Prix -kuljettajat Luokka:Sveitsiläiset Formula 1 -tallit Luokka:Vuonna 1909 syntyneet Luokka:Vuonna 1954 kuolleet
Evanescent, Everfading

Evanescent, Everfading on Fall of the Leafen debyyttialbumi, se nauhoitettiin toukokuussa 1997 ja julkaistiin huhtikuussa 1998. Albumin julkaisi Yhdysvaltojen Coloradossa toimiva Defiled Records-levy-yhtiö. Musiikki-tyyli on melodista death metallia. ==Kappaleet== # # # # # # # # # ==Kokoonpano== * Jani Lindström – laulu * Jussi Hänninen – kitarat * Kaj Gustafsson – kitarat * Juha Kouhi – basso * Marko Hyytiä – rummut ==Aiheesta muualla== * * Luokka:Vuoden 1998 esikoisalbumit Luokka:Fall of the Leafen albumit
Johannes Hans Daniel Jensen

Johannes Hans Daniel Jensen (25. kesäkuuta 1907 - 11\. helmikuuta 1973) oli saksalainen fyysikko. Jensen sai yhdessä Maria Goeppert-Mayerin kanssa puolet Nobelin fysiikanpalkinnosta atomin kuorirakenteen tutkimisesta vuonna 1963. Toinen puolikas myönnettiin Eugene Wignerille. Jensen syntyi Hampurissa. Hänen isänsä oli puutarhuri Karl Jensen. Jensen opiskeli vuodesta 1926 alkaen fysiikkaa, matematiikkaa, filosofiaa ja fysikaalista kemiaa Hampurin yliopistossa. == Lähteet == ==Aiheesta muualla== * Biografia Nobel-säätiön sivuilla Luokka:Saksalaiset fyysikot Luokka:Nobelin fysiikanpalkinnon saajat Luokka:Vuonna 1907 syntyneet Luokka:Vuonna 1973 kuolleet
August Wernicke

August Wernicke on Fall of the Leafen toinen albumi. Levyllä laulaa ensimmäistä kertaa Tuomas Tuominen. ==Kappaleet== # # # # # # # # # # ==Jäsenet== * Tuomas Tuominen – laulu * Jussi Hänninen – kitarat, basso * Mika Rostedt – kitarat * Petri Hannuniemi – koskettimet * Marko Hyytiä – rummut == Aiheesta muualla == * * August Wernicke discogs.com -sivustolla Luokka:Vuoden 2000 albumit Luokka:Fall of the Leafen albumit
Robert Hofstadter

Robert Hofstadter (5. helmikuuta 1915 - 17\. marraskuuta 1990) oli yhdysvaltalainen fyysikko. Hofstadterille myönnettiin Nobelin fysiikanpalkinto vuonna 1961. Hän ja Rudolf Mößbauer saivat tuona vuonna palkinnon elektronien sironnan ja atomiydinten sekä gammasäteilyn absorption tutkimisesta. Hofstadter syntyi, kävi koulunsa ja suoritti perusopintonsa New Yorkissa. Hän pääsi jatko-opiskelijaksi Princetonin yliopistoon ja väitteli siellä 1938. Hän jatkoi siellä myös tohtorintutkinnon jälkeisiä post doc -opintojaan ja keskittyi tuolloin valonsäteiden käyttäytymiseen willemiittikiteissä. Vuonna 1948 hän huomasi, että natriumjodidi yhdessä talliumin kanssa toimi hyvin tuikeilmaisimena, ja pari vuotta myöhemmin, että samaa ainetta voitiin käyttää gammasäteilyn energiamäärien mittaamiseen. Hofstadter opetti Standfordin yliopistossa vuodesta 1950 vuoteen 1985. Siellä hän käytti hiukkaskiihdytintä atomiydinten osasten tutkimiseen. Tuohon asti oli luultu, että protoneilla ja neutroneilla ei ollut rakennetta. Hofstadter osoitti, että niillä on muoto ja koko, jonka hän onnistui määrittämään. Hän havaitsi, että molemmilla on tiivis positiivisesti varautunut ydin ja pii-mesonien muodostama kaksinkertainen pilvi. Neutroneilla näistä pilvistä sisempi on negatiivisesti varautunut, minkä takia hiukkasen kokonaisvaraus on neutraali.Robert Hofstadter Encyclopedia Britannica Hofstadter meni naimisiin vuonna 1942. Hänellä on poika ja kaksi tytärtä. == Lähteet == ==Aiheesta muualla== * http://books.nap.edu/html/biomems/rhofstadter.html Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1915 syntyneet Luokka:Vuonna 1990 kuolleet
Isaac de Bankolé

Isaac de Bankolé (s. 12. elokuuta 1957 Abidjan, Norsunluurannikko) on norsunluurannikkolainen näyttelijä. Hän on valmistunut näyttelijäkoulusta ja opiskellut Pariisin yliopistossa. De Bankolé on esiintynyt yli 30 elokuvassa, joista tunnetuimmat lienevät vuoden 2006 elokuvat Miami Vice ja Casino Royale. Hän voitti César-palkinnon roolisuorituksestaan vuoden 1986 elokuvassa Black Mic Mac. ==Valikoitu filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1984 L’Addition L’Addition 1984 L’Arbalète L’Arbalète 1986 Black Mic Mac Black Mic Mac Lemi 1986 Taxi Boy Taxi Boy Touré 1988 Chocolat Chocolat Protée 1989 Kuinka rakastella neekerin kanssa ...väsymättä Comment faire l’amour avec un nègre sans se fatiguer Vieux 1989 Vanille fraise Vanille fraise Hyppolyte N’Go 1990 Päin kuolemaa S’en fout la mort Dah 1994 Pimeyden sydämessä Heart of Darkness Mfumu 1995 The Keeper The Keeper Jean Baptiste 1999 Otomo Otomo Otomo 2000 Bàttu Bàttu Saar 2003 Kahvia ja tupakkaa Coffee and Cigarettes Isaach 2005 Manderlay Manderlay Timothy 2005 Stay Stay Professori 2006 Miami Vice Miami Vice Neptune 2006 Casino Royale Casino Royale Steven Obanno 2015 The Last Witch Hunter The Last Witch Hunter Schlesinger 2018 Black Panther Black Panther Jokiheimon kylänvanhin 2022 Black Panther: Wakanda Forever Black Panther: Wakanda Forever Jokiheimon kylänvanhin 2024 The Brutalist The Brutalist Gordon == Lähteet == ==Aiheesta muualla== * Luokka:Norsunluurannikkolaiset näyttelijät Luokka:Vuonna 1957 syntyneet Luokka:Elävät henkilöt Luokka:Norsunluurannikon elokuva
Vitalen lyhytkasvuisuusoireyhtymä

Vitalen lyhytkasvuisuusoireyhtymä on harvinainen oireyhtymä, joka aiheuttaa vaikeaa kehitysvammaisuutta, afasiaa, luuston epämuodostumia, lyhytkasvuisuutta, lyhytsormisuutta ja muita oireita. Tämän perinnöllisen sairauden kuvasi ensimmäisenä italialainen Emilia Vitale vuonna 2001. Se havaittiin ensimmäistä silloin suuressa sardinialaisessa suvussa. Vitalen lyhytkasvuisuuden aiheuttaa ilmeisesti X-kromosomin pitkän varren geenivirhe. Geenivirhettä kantavilla naisilla ei esiinny kehitysvammaisuutta, vaan ainoastaan lievempiä poikkeavuuksia, kuten kielellisiä erityisvaikeuksia ja oppimiseen liittyviä ongelmia. == Lähteet == *Kehitysvammahuollon tietopankki Luokka:Oireyhtymät
Heinrich Rohrer

Heinrich Rohrer (6. kesäkuuta 1933 Buchs, Sankt Gallenin kantoni – 16. toukokuuta 2013 Wollerau, Schwyzin kantoni) oli sveitsiläinen fyysikko. Hän sai vuonna 1986 yhdessä Gerd Binnigin kanssa Nobelin fysiikanpalkinnon tunnelointimikroskoopin (STM) kehittämisestä. Rohrer syntyi Sveitsin Buchsissa ja opiskeli ETH Zürichissä, missä hän väitteli vuonna 1960. Hänen opettajiinsa kuuluivat Wolfgang Pauli ja Jörgen Lykke Olsen. Tohtorintutkinnon jälkeen hän vietti kaksi post doc -vuotta Yhdysvalloissa. Rohrer aloitti työt IBM:n tutkimuslaboratoriossa Rüschlikonissa vuonna 1963. Gerd Binnigistä tuli hänen työkaverinsa, ja he suunnittelivat yhdessä tunnelimikroskoopin. Laitteessa on terävä volframianturi, jonka muutaman atomin levyinen kärki tuodaan 5–10 atomin paksuuden päähän johtavasta tai puolijohtavasta pinnasta. Kun kärjen sähköpotentiaali saadaan poikkeamaan muutamia voltteja pinnan potentiaalista, syntyy elektronivirta. Virran voimakkuus riippuu kärjen ja pinnan välisestä tasosta, ja pitämällä virta vakiona voidaan kärki saada liikkumaan erittäin tarkasti pinnan muotoja seuraillen. Tällöin saadaan pinnanmuodoista kartta, jossa sen korkeuserot näkyvät jopa atomin paksuuden tarkkuudella.Heinrich Rohrer Encyclopedia Britannica == Lähteet == ==Aiheesta muualla== * Biografia Nobel-säätiön sivuilla Luokka:Sveitsiläiset fyysikot Luokka:Nobelin fysiikanpalkinnon saajat Luokka:IBM:n henkilöstö Luokka:Vuonna 1933 syntyneet Luokka:Vuonna 2013 kuolleet
Gustavsonin oireyhtymä

Gustavsonin oireyhtymä on X-kromosomin kautta periytyvä harvinainen oireyhtymä, joka aiheuttaa kehitysvammaisuutta, kuurosokeutta ja kouristuksia. Sokeutumisen aiheuttaa näön surkastuma. Sairaus johtaa varhaiseen kuolemaan vauvaiässä tai varhaislapsuudessa.ncbi.nlm.nih.gov Gustavsonin oireyhtymä kuvattiin ensimmäistä kertaa vuonna 1993. Siitä kärsivillä on esiintynyt lisäksi muun muassa mikrokefaliaa ja spastisuutta. == Lähteet == == Aiheesta muualla == * Gustavsonin oireyhtymä Harvinaiskeskus Norio Luokka:Oireyhtymät Luokka:Perinnölliset sairaudet
Lick It Up (kappale)

”Lick It Up” on Kiss-yhtyeen kappale samannimiseltä albumilta vuodelta 1983. Sen kirjoittivat laulaja/kitaristi Paul Stanley ja soolokitaristi Vinnie Vincent. Kappale julkaistiin singlenä 1983, B-raitanaan Gene Simmonsin laulama kappale ”Dance All Over Your Face”. Kappaleesta tehtiin myös musiikkivideo singlen myynnin edistämiseksi. Se oli Kissin ensimmäinen musiikkivideo ilman kuuluisia maskeja. Video esitettiin ensimmäistä kertaa MTV:llä 18. syyskuuta 1983. Kaikesta mainostuksesta huolimatta ”Lick It Up” sijoittui vain sijalle 66 Yhdysvalloissa, muutamissa maissa se pääsi myös Top-40 -joukkoon. ”Lick It Up” on ollut Kissin soitetuin maskittoman aikakauden kappale yhtyeen kiertueilla siitä lähtien, kun se julkaistiin. == Lähteet == Luokka:Kissin kappaleet Luokka:Vuoden 1983 kappaleet
All Hell’s Breakin’ Loose

All Hell’s Breakin' Loose on Kiss-yhtyeen kappale albumilta Lick It Up. Se oli toinen ja viimeinen albumilta singlenä julkaistu kappale. Se ei sijoittunut listoille Yhdysvalloissa. Vaikka kappaleen kirjoittajaksi on ilmoitettu koko Lick It Upin kokoonpano, oli Eric Carr kappaleen pääkirjoittaja. Carr, joka alun perin halusi kappaleen kuvastavan Led Zeppeliniä, oli järkyttynyt, kun Paul Stanley käytti räppilaulua kappaleessa. Musiikkivideon ohjasi Martin Kahan ja tuotti Lenney Grodin. Video sai jonkin verran pyöritystä MTV:llä ja nimettiin ehdokkaaksi MTV Video Music Awardseissa vuonna 1984. Kappale löytyy myös The Box Setillä, joka julkaistiin 2001. Luokka:Kissin kappaleet Luokka:Vuoden 1983 kappaleet
Kieliryhmä

Kieliryhmä on kielikuntaa suppeampi usean toisilleen sukua olevan kielen ryhmä. Merkittäviä kieliryhmiä ovat mm. germaaniset ja romaaniset kielet. Kieliryhmät on luotu helpottamaan eri kielten tunnistusta. Esimerkiksi ranska on romaaninen kieli ja englanti germaaninen. Suomi kuuluu itämerensuomalaisten kielten kieliryhmään. == Katso myös == * Makrokieli (ISO 639) Luokka:Kielet
Hydroletalus

Hydroletalus on sairaus, joka aiheuttaa vesipäisyyttä, keskushermoston epämuodostumia, polydaktyliaa ja muita oireita, kuten hengitysteiden ahtautumista sekä huuli- ja kitalakihalkioita. Se aiheuttaa kuolleena syntymisen tai pian syntymän jälkeen tapahtuvan menehtymisen. Hydroletalus on autosomin kautta peittyvästi periytyvä, suomalaiseen tautiperintöön kuuluva oireyhtymä. Suomalaiset tutkijat kuvasivat sen ensimmäistä kertaa vuonna 1981, ja sairautta aiheuttava geenivirhe on peräisin Itä-Suomen harvaan asutuilta alueilta.http://www.thefetus.net/page.php?id=420 Suomessa hydroletalus on yhdellä noin 20 000 syntyvästä lapsesta.http://www.saunalahti.fi/kup/syndroma/salonen.htm Mahdolliset epämuodostumat todetaan ennen lapsen syntymää ultraäänitutkimuksella. == Lähteet == Luokka:Oireyhtymät Luokka:Synnynnäiset epämuodostumat Luokka:Suomalainen tautiperintö Luokka:Harvinaissairaudet
Al-Šamal

Al-Šamal () on yksi Qatarin seitsemästä kunnasta. Se sijaitsee Persianlahden rannalla. Al-Šamalin pinta-ala on 902 km². Kunnan asukasluku vuonna 2015 oli 8794. == Lähteet == == Aiheesta muualla == Luokka:Qatarin kunnat
Arpitaani

Arpitaani eli frankoprovensaali on romaaninen kieli, joka kuuluu samaan ryhmään ranskan, vallonin ja picardin kanssa. Sitä puhutaan Italiassa, Ranskassa ja Sveitsissä. Suurin osa kielen puhujista asuu Italiassa Aostanlaaksossa, joka on myös ainut alue, jossa kielellä on virallinen asema. Kieltä puhutaan myös Torinon metropolikaupungissa Piemonten alueella, kahdessa syrjäisessä kaupungissa Foggian maakunnassa Apulian alueella sekä Sveitsin ranskankielisessä osassa. Ranskassa Rhône-Alpesin alueella kielellä on paikalliskielen asema, mutta sen käyttö on vähäistä. Kieli on uhanalainen, ja sen käyttäjien määrä on vähentynyt jo pitkään. ==Historia== Kieli on erkaantunut muista d'oïl-kielistä 700-800-luvuilla. Ensimmäiset kirjalliset todisteet frankoprovensaalista ovat 1100-luvulta. Kieli ei kehittynyt yhtä käytetyksi kuin ranskan tai italian kielet, sillä sen puhujat elivät poliittisesti erkaantuneilla, syrjäisillä vuoristoalueilla. Alueella sijainnut Savoijin kuningaskunta käytti virallisena kielenään latinaa, ja myöhemmin ranskaa, vaikka suurin osa sen asukkaista käytti frankoprovensaalia. Kielen käyttö alkoi vähetä 1800-luvulla, kun ranskan kieli alkoi syrjäyttää sitä monin paikoin. Nimen frankoprovensaali antoi G. I. Ascoli 1800-luvulla, koska kielessä on piirteitä ranskan ja provensaalin kielestä. Arpitaani on kielen puhujien itsensä suosima ilmaus. ==Kirjallisuus== Vaikka frankoprovensaalilla ei ole yleisesti hyväksyttyä kirjakieltä, sillä on pitkä historia kirjallisuudessa. Ensimmäinen frankoprovensaalinkielinen kirjallinen tuotos on tiettävästi 1100-luvulta peräisin oleva runo Aleksanteri Suuresta. Eepos Girart de Roussillon on toinen merkittävä 1100-luvulta peräisin oleva teos. 1200-luvulla alkoi ilmestyä lakitekstejä frankoprovensaaliksi samalla kun latinan käyttö hallinnossa väheni. Muun muassa Corpus Juris Civilis käännettiin tällöin frankoprovensaaliksi. Uuden ajan frankoprovensaalisia kirjoittajia ovat muun muassa Amélie Gex ja Jean-Baptiste Cerlogne, jotka molemmat vaikuttivat 1800-luvulla. Ensimmäinen sarjakuva, joka käännettiin frankoprovensaaliksi, oli Tintti"Hergé" (Remi, Georges) (2006). L'Afére Pecârd. Pantin, Ranska: Casterman Editions. ISBN 2-203009-31-4. ==Kielinäyte== Latinaksi Frankoprovensaaliksi Ranskaksi Oksitaaniksi Italiaksi Suomeksi clavis clâ clef / clé clau chiave avain cantare chantar chanter cantar / chantar cantare laulaa capra cabra / chèvra chèvre cabra / chabra capra vuohi caseus (formaticus) tôma / fromâjo fromage formatge formaggio juusto dies Martis demârs / demonre mardi dimars martedì tiistai ecclesia églésé église glèisa chiesa kirkko frater frâre frère fraire fratello veli hospitale hèpetâl hôpital espital / espitau ospedale sairaala lingua lenga langue lenga / lengua lingua kieli manus sinistra man gôcho main gauche man esquèrra / man senèstra mano sinistra vasen käsi nox nuet nuit nuèch / nuèit notte yö pagare payér payer pagar / paiar pagare maksaa sudor suar sueur susar / suar sudore hiki vita via vie vida vita elämä ==Lähteet== Luokka:Romaaniset kielet Luokka:Italian kielet Luokka:Sveitsin kielet Luokka:Ranskan kielet Luokka:Aostanlaakso
OOO Valio

OOO Valio, aiemmin ZAO Valio Sankt-Peterburg, oli Valion Pietarissa sijaitseva venäläinen tytäryhtiö. == Historia == Vuonna 1993 Pietariin perustettiin Valion edustusto, ja seuraavana vuonna siitä muodostettiin tytäryhtiö. Venäjän maahantuonti organisoitiin vuoden 2002 alusta uudelleen niin, että OOO Valio vastaa Venäjän maahantuonnista. Vuonna 2008 yhtiössä oli 94 työntekijää ja sen edellisen vuoden liikevaihto oli 119 miljoonaa euroa. OOO Valio markkinoi, myi ja jakeli Valion tuotteita Venäjällä. Yhtiön tunnetuimmat brändit olivat Oltermanni, Valio Viola ja Valio voi, ja lisäksi Viola sulatejuusto oli Venäjän markkinajohtaja omassa tuoteryhmässään. OOO Valion päämarkkina-alueita olivat Pietari, Viipuri ja Moskova. Huhtikuussa 2022 Valio kertoi myyneensä Venäjän toimintonsa Velkom Groupille. == Lähteet == == Aiheesta muualla == *Yhtiön kotisivut Luokka:Venäläiset yritykset Luokka:Valio
Quarter Past

Quarter Past on rap-artisti Palefacen toinen albumi vuodelta 2003. Levy nousi ilmestymisviikollaan Suomen virallisen albumilistan sijalle 30 mutta putosi pois seuraavalla viikolla. Albumilta julkaistiin singlet "'Til the Break of Dawn" (singlelistan 10.) ja "Colgate Soulmate", josta on tehty myös video. __NOTOC__ == Kappaleet == # # # # # # # # # # # # == Biitit == * Paleface & Lex Luthor: 1, 2, 5, 6, 10, 11 * Mark B: 3 * Jukka Immonen: 4 * Tiedemies: 7 * Paleface, Lex Luthor & Hans Sjöblad: 8 * Jimmy Ledrac: 9 * Lawrence "The Law" Hodge: 12 ==Lähteet== == Aiheesta muualla == * Albumin arvostelu Desibeli -sivustolla * Albumin arvostelu Findance -sivustolla * Albumin arvostelu Noise -sivustolla * Albumin arvostelu Soundi -sivustolla Luokka:Palefacen albumit Luokka:Tiedemiehen tuottamat albumit Luokka:Antti Suomalaisen tuottamat albumit Luokka:Vuoden 2003 albumit
Munitus

Munitus on leikki. Munitukseen tarvitaan pallo ja jonkin verran vino katto. Yksi pelaaja heittää pallon katolle ja huutaa toisen pelaajan nimen. Jos heittäjä huutaa vaikka Pekka, kaikki muut paitsi Pekka juoksevat mahdollisimman kauas. Pekka yrittää ottaa katolta putoavan pallon kiinni. Kun Pekka saa pallon haltuunsa, hän huutaa stop tai seis, ja kaikkien täytyy pysähtyä. Pekka saa hypätä kolme kertaa ja sitten yrittää heittää jotakuta pallolla. Jos Pekan heittämä pallo ei kuitenkaan osu kehenkään, tulee Pekalle yksi muna. Jos hän osuu Maijaan, Maijalle tulee yksi muna. Se, joka on saanut munan, on seuraava heittäjä. Jos Maija huutaa Lauri, ja Lauri saa katolta putoavan pallon suoraan ilmasta kiinni, hän voi heittää sen suoraan katolle ja huutaa jonkun toisen nimen. Kolmesta pienestä munasta muodostuu yksi iso muna. Kolmen pienen munan jälkeen niiden omistajan selkään piirretään (eli munitetaan) jollain sormella (kaikki kymmenen sormea käytössä). Munitettu saa arvata kolme kertaa, millä sormella hänen selkään on piirretty. Jos hän arvaa oikein, peli jatkuu normaalisti, mutta jos hän ei arvaa ollenkaan, hänelle keksitään uusi "lempinimi", vaikkapa paviaani (yleensä ei mikään ihastuttava nimi). Jos joku vielä huutaa sen henkilön, jolla on "lempinimi", oikean nimen, siitä tulee yksi muna (huutajalle). Se jolla ensimmäiseksi on kolme isoa munaa on häviäjä, jota muut pelaajat saavat vähän aikaa haukkua, ei tosin liian paljon, ettei pelistä häviäisi sen hauskuus. Jokaisessa kolmessa munituksessa toimitaan samalla tavalla. Luokka:Leikit
Long Beachin katurata

Long Beach Grand Prix Circuit on katurata Kalifornian Long Beachissä, Yhdysvalloissa. Sen lähtöruutu on Ocean Boulevardilla. Ahtaan radan ja tiukkojen mutkien takia rata on hyvin hidas verrattuna muihin ratoihin, ja rataa onkin kutsuttu "Yhdysvaltojen Monacon GP:ksi". Rata rakennettiin 1975 Formula 5000:n kilparadaksi, mutta sitä käytettiin vain kyseisenä vuotena. Vuosina 1976–1983 radalla ajettiin Formula 1:sten Länsi-Yhdysvaltain GP. Vuodesta 1984 rataa kiersi Champ Car -luokka, kunnes sarjan romahduksen jälkeen kisa siirtyi vuonna 2009 IndyCar Seriesille. Myös American Le Mans Series- ja Formula E -sarja käyttävät rataa. Rataa on muuteltu hieman sen alkuperäisestä muodosta, mutta pääosin se noudattelee samaa linjaa, kuin alussakin. ==Voittajat== ===Formula E=== Vuosi Kuljettaja Talli Raportti 2014–2015 Nelson Piquet NEXTEV TCR Raportti 2015–2016 Lucas di Grassi ABT Schaeffler Audi Sport Raportti ===Formula 5000=== Vuosi Kuljettaja Talli 1975 Brian Redman Lola-Chevrolet ===Formula 1=== Kausi Voittaja Talli Raportti 1976 Clay Regazzoni Ferrari Raportti 1977 Mario Andretti Lotus Raportti 1978 Carlos Reutemann Ferrari Raportti 1979 Gilles Villeneuve Ferrari Raportti 1980 Nelson Piquet Brabham Raportti 1981 Alan Jones Williams Raportti 1982 Niki Lauda McLaren Raportti 1983 John Watson McLaren Raportti ===CART / Champ Car=== Vuosi Kuljettaja Kori Moottori Talli 1984 Mario Andretti Lola Cosworth Newman/Haas Racing 1985 Mario Andretti Lola Cosworth Newman/Haas Racing 1986 Michael Andretti March Cosworth Kraco Racing 1987 Mario Andretti Lola Chevrolet-Ilmor Newman/Haas Racing 1988 Al Unser Jr. March Chevrolet-Ilmor Galles Racing 1989 Al Unser Jr. Lola Chevrolet-Ilmor Galles Racing 1990 Al Unser Jr. Lola Chevrolet-Ilmor Galles/Kraco Racing 1991 Al Unser Jr. Lola Chevrolet-Ilmor Galles/Kraco Racing 1992 Danny Sullivan Galmer Chevrolet-Ilmor Galles/Kraco Racing 1993 Paul Tracy Penske Chevrolet-Ilmor Penske Racing 1994 Al Unser Jr. Penske Ilmor Penske Racing 1995 Al Unser Jr. Penske Mercedes- Benz-Ilmor Penske Racing 1996 Jimmy Vasser Reynard Honda Chip Ganassi Racing 1997 Alex Zanardi Reynard Honda Chip Ganassi Racing 1998 Alex Zanardi Reynard Honda Chip Ganassi Racing 1999 Juan Pablo Montoya Reynard Honda Chip Ganassi Racing 2000 Paul Tracy Reynard Honda Team Green 2001 Helio Castro-Neves Reynard Honda Penske Racing 2002 Michael Andretti Reynard Honda Team Green 2003 Paul Tracy Lola Ford-Cosworth Forsythe Racing 2004 Paul Tracy Lola Ford- Cosworth Forsythe Racing 2005 Sébastien Bourdais Lola Ford-Cosworth Newman/Haas Racing 2006 Sébastien Bourdais Lola Ford-Cosworth Newman/Haas Racing 2007 Sébastien Bourdais Panoz Cosworth Newman/Haas Racing 2008 Will Power Panoz Cosworth KV Racing ==Lähteet== Luokka:Kalifornian moottoriradat Luokka:Formula 1 -radat Luokka:Formula E -radat Luokka:Champ Car -radat Luokka:American Le Mans Series -radat * * Luokka:Los Angelesin piirikunnan rakennukset ja rakennelmat
Mardinin maakunta

Mardinin maakunta (; ) on yksi Turkin 81 maakunnasta. Maakunnan väkiluvuksi arvioitiin 788 996 vuonna 2014. Maakunta rajoittuu etelässä Syyrian Hasakan maakuntaan ja on melko lähellä myös Irakin rajaa. Maradinin maakunta on osa Turkin kurdialuetta. Maakunnan pääkaupunki on Mardin (88 768 as., 31.12.2014 arvio). Muita suuria kaupunkeja ovat Kızıltepe (158 979 as., arvio) ja rajakaupunki Nusaybin (90 152 as., arvio). Sana Mardin on alun perin arameaa. == Piirikunnat == Mardinin maakunta on jaettu 10 piirikuntaan. Pääkaupunki lihavoidulla tekstillä. *Dargeçit *Derik *Kızıltepe *Mardin *Mazıdağı *Midyat *Nusaybin *Ömerli *Savur *Yeşilli ==Lähteet== ==Aiheesta muualla== *Kuvia maakunnan pääkaupungista
Astalo

Astalo on mikä tahansa esine, jota ei ole valmistettu aseeksi, mutta jota tilapäisesti käytetään lyömäaseen tavoin. Sanana astalo on harvinainen yleiskielessä, mutta sitä käytetään lakikielessä. Sanan harvinainen rinnakkaismuoto on ”astala”. Astaloa käytetään tavallisesti nuijan tavoin lyömäaseena, jolloin tarkoituksena on tainnuttaa toinen tai vahingoittaa häntä. Esimerkiksi ikkuna tai peili taas on teräaseen kaltainen astalo. Tilanteen mukaan astaloksi voidaan valita hyvinkin erilaisia esineitä, kuten työkaluja, urheiluvälineitä, keittiötarvikkeita tai siivousvälineitä. Se on säilynyt myös rikosuutisointikielessä. == Sana lainsäädännössä == Nykyisin Suomessa voimassa olevassa rikoslaissa sanaa ei käytetä, mutta se esiintyi lakitekstissä aiemmin merkityksessä lyömäase. Astalon nostamisesta toista vastaan pahoinpitelyn aikomuksessa säädettiin rangaistus vuoden 1889 rikoslain 21. luvun 13 §:ssä. Rikoslaki (1889), 21. luku 13 §. Jos joku, aikoen toista pahoin pidellä, häntä vastaan on paljastanut veitsen tahi miekan, virittänyt pyssyn, taikka nostanut muun aseen tahi hengenvaarallisen lyömäkalun; pidettäköön se, jos vamma syntyy, raskauttavana asianhaarana, ja saattaa sellaisesta vähäisestä vammasta, josta 12 §:ssä mainitaan, tuomita vankeutta korkeintaan kuusi kuukautta. Jos vamma siitä ei synny, taikka jos joku muuten vihapäissään toista vastaan nostaa aseen tahi hengenvaarallisen astalon; tuomittakoon sakkoa enintään kaksisataa markkaa.. Korkein oikeus katsoi päätöksessään vuonna 1959 olutpullon hengenvaaralliseksi astaloksi.KKO 1959 II 107 (Päätöksen tiivistelmä tallennettu Wikiaineistoon.) == Lähteet == ===Lakiviitteet=== Luokka:Lähitaisteluaseet
Juhan Ross

Juhan Ross (14. elokuuta 1925 Aburi - 21\. kesäkuuta 2002 Tartto) oli virolainen professori ja metsätieteilijä. Hän taisteli vapaaehtoisena Suomen joukoissa jatkosodassa. Hän on Joensuun yliopiston maatalous- ja metsätieteiden kunniatohtori (1989).Joensuun yliopistossa promovoidut kunniatohtorit ja tohtorit Hänen poikansa on musiikkitieteilijä Jaan Ross. ==Teoksia== *Bikhele Z. N., Moldau Kh. A., Ross J. K. Mathematical Modeling of Plant Transpiration and Photosynthesis under Conditions of Insufficient Soil Moisture. NASA Technical Translation NASA TT-20919, Washington D.C., 1991. *Ross J. The radiation Regime and Architecture of Plant Stands. The Hague – Boston – London: Dr. W. Junk Publishers, 1981. *Myneni R. B., Ross J. (Eds). Photon-Vegetation Interactions. Berlin–Heidelberg: Springer Verlag, 1991. *Hari P., Ross J., Mecke M. (Eds). Production Process of Scots Pine: Geographical Variation and Models. Acta Forestalia Fennica, 1996. ==Lähteet== ==Aiheesta muualla== *In Memoriam Juhan Ross Luokka:Virolaiset professorit Luokka:Vuonna 1925 syntyneet Luokka:Vuonna 2002 kuolleet
Akishima

Akishima () on Japanin kaupunki Honshūn saarella Kantōn alueella Tokion metropolissa. Se sijaitsee Tamajoen varrella Taman alueella metropolin länsiosassa ja rajautuu Fussan, Hachiōjin, Hinon ja Tachikawan kaupunkeihin. Akishimassa on 112 967 asukasta (vuonna 2017) ja sen pinta-ala on 17,34 neliökilometriä. Akishima perustettiin vuonna 1954 Shōwan () ja Haijiman () kuntien yhdistyessä. Kaupungin nimi on näiden kahden paikkakunnan nimen yhdistelmä: Shōwan ensimmäinen kanji voidaan lukea myös aki, ja Haijiman jälkimmäinen kanji shima. Akishimaa palvelevat JR Higashi-Nihonin Ōme-linja, Itsukaichi-linja ja Hachikō-linja sekä Seibu-rautateiden Haijima-linja. == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Windows Live

Windows Live oli tuotenimike Microsoftin tarjoamille internetpalveluille, jotka lopetettiin lokakuussa 2013. Microsoftin internetpalvelut kulkivat ennen Liveä MSN-nimellä. Live-tuotteet olivat Microsoftin ase taistelussa sen nopeasti kasvavia kilpailijoita, kuten Googlea, vastaan. Suurin osa palveluista oli internetselaimen kautta käytettäviä. Monet tutut MSN-palvelut korvattiin Live-brändillä. Palveluiden nimi ei ollut ainoa vaihtunut osa, vaan ohjelmia myös uudistettiin rankalla kädellä. Palvelut olivat saatavilla myös suomenkielisinä. Windows Live -tuetteiden tarjonta jatkuu Windows Essentials -paketin sekä erillisten selain- ja mobiilisovelluksien muodossa. == Windows Live-palveluita == * Bing (aiemmin Windows Live Search) * Outlook (aiemmin Windows Live Hotmail) * Windows Live Spaces * Windows Live Messenger (korvattu ohjelmalla Skype) * Windows Live Family Safety (aiemmin Windows Live OneCare) * OneDrive (aiemmin Windows Live SkyDrive) * Windows Live Movie Maker (aiemmin Windows Movie Maker) == Katso myös == * Windows Essentials == Aiheesta muualla == * Live.com * Windows Live Betat * Microsoft Live -tiimi *
Edward Hald

thumb|upright|Edward Haldin hauta Norra begravningsplatsenilla Edward Hald (1883-1980) oli ruotsalainen taidemaalari, graafikko ja lasitaiteilija.Sköna hem Hän opiskeli aluksi arkkitehtuuria Saksassa ja Englannissa, mutta vaihtoi pian maalaustaiteeseen ja oli mm. Henri Matissen oppilaana. Hän suunnitteli moderneja astioita Rörstrandille ja NK:lle. Hald etsi jatkuvasti uusia teknisiä ja taiteellisia ratkaisuita taide- ja käyttölasin tuotantoon. Haldin tuotannolle ovat ominaisia ohuet lasimaljat, joissa on kaiverruskuvioita tai lasimassaan upotetun toisen värisen lasin muodostamia kuvioita. Haldin tunnetuin teos on Tukholman näyttelyyn vuosina 1929–1930-tehty halkaisijaltaan 53-senttinen Taivaanpallo (Himmelsgloben), johon on kaiverrettu Eläinradan merkkejä esittäviä kreikkalaisten maljakkomaalausten tyylisiä kuvioita. Vuosina 1933–1944 hän oli Orreforsin lasitehtaan toimitusjohtaja. Vuonna 1954 Hald sai professorin arvonimen. Hän työskenteli Orreforsissa vielä muutamia vuosia ennen kuolemaansa.Hem.passagen.se == Lähteet == == Aiheesta muualla == Luokka:Ruotsalaiset taidemaalarit Luokka:Lasitaiteilijat Luokka:Professorin arvonimen saaneet Luokka:Vuonna 1883 syntyneet Luokka:Vuonna 1980 kuolleet
Lois Maxwell

Lois Ruth Maxwell (synt. Hooker; 14. helmikuuta 1927 Kitchener, Ontario – 29. syyskuuta 2007) oli kanadalainen näyttelijä. Hänet tunnetaan parhaiten salaisen palvelun sihteerin, Miss Moneypennyn roolista, jota hän esitti neljässätoista James Bond -elokuvassa. Maxwell oli opettajan ja sairaanhoitajan tytär. Hän oli toisessa maailmansodassa armeijan viihdyttäjänä ja matkusti Eurooppaan. Hän aloitti opiskelun Royal Academy of Dramatic Artissa välttääkseen karkotuksen Britanniasta todellisen ikänsä paljastuttua. Maxwell lähti 20-vuotiaana Hollywoodiin ja sai jo pian parhaan naisnäyttelijätulokkaan Golden Globen roolistaan elokuvassa Kaupungissa juorutaan (1947). Hän esiintyi vuonna 1949 Life Magazinen valokuvassa yhdessä Marilyn Monroen kanssa. Hän omaksui suunnilleen tässä vaiheessa taiteilijanimensä ”Maxwell”, jota myös muu perhe alkoi käyttää. Maxwell palasi Hollywoodista Eurooppaan ja vietti vuodet 1950–1955 Roomassa. Hän tapasi Pariisissa Peter Marriottin, jonka kanssa hän oli naimisissa vuosina 1957–1973. Pari muutti Lontooseen, jossa syntyivät lapset Melinda (s. 1958) ja Christian (s. 1959). Mies kuoli vuonna 1973. Maxwell esitti Miss Moneypennyn osan neljässätoista ensimmäisessä James Bondissa vuosina 1962–1985. Kyseinen rooli on yhä esittäjänsä tunnetuin. == Viimeiset vaiheet == Maxwell teki viimeisen elokuvaesiintymisensä vuonna 2001. Hän sairastui samana vuonna suolistosyöpään ja muutti Perthiin, Australiaan, jossa hän asui poikansa perheen kanssa ja työsti omaelämäkertaa. Maxwell ei koskaan toipunut sairaudestaan, vaan menehtyi Australiassa 29. syyskuuta 2007. Hän oli 80 vuoden ikäinen. == Bond-elokuvat == * Salainen agentti 007 ja tohtori No (1962) * Salainen agentti 007 Istanbulissa (1963) * 007 ja Kultasormi (1964) * Pallosalama (1965) * Elät vain kahdesti (1967) * Hänen majesteettinsa salaisessa palveluksessa (1969) * Timantit ovat ikuisia (1971) * Elä ja anna toisten kuolla (1973) * 007 ja kultainen ase (1974) * 007 rakastettuni (1977) * Kuuraketti (1979) * Erittäin salainen (1981) * Octopussy (1983) * 007 ja kuoleman katse (1985) == Aiheesta muualla == * Lois Maxwellin muistokirjoitus Helsingin Sanomissa * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:James Bond Luokka:Vuonna 1927 syntyneet Luokka:Vuonna 2007 kuolleet
1,4-butaanidioli

1,4-butaanidioli (lyhennettynä BDO) on orgaaninen yhdiste (alkoholi, dioli). Se muodostuu butaanista, jonka molempiin päihin on liittynyt alkoholiryhmä (OH). 1,4-butaanidioli on normaaliolosuhteissa olomuodoltaan kiinteää, mutta huoneenlämmössä (20 °C) se sulaa värittömäksi jähmeäksi nesteeksi. Sen kemiallinen kaava on C4H10O2 ja rakennekaava on HO(CH2)4OH. 1,4-butaanidiolista käytetään myös nimityksiä 1,4-butyleeniglykoli, 1,4-dihydroksibutaani, 1,4-tetrametyleeniglykoli ja tetrametyleeni-1,4-dioli. 1,4-butaanidioli on eräs butaanidiolien isomeerisistä muodoista, joita ovat muun muassa 1,2-butaanidioli, 1,3-butaanidioli ja 2,3-butaanidioli. 1,4-butaanidiolin leimahduspiste on 121 °C (o.c.) ja itsesyttymislämpötila on 350 °C. 1,4-butaanidiolia käytetään liuottimena ja siitä käytetään ainakin seuraavia kaupallisia nimiä: Dabco DBO, Diol 14B, Polycure D, Sucol B, Agrisynth B1D. == Ympäristö- ja terveysvaikutukset == Lyhytaikainen altistus voi vaikuttaa keskushermostoon ja aiheuttaa narkoosin. Työministeriön päätöksen 1044/91 mukaan 1,4-butaanidiolista katsotaan olevan vaaraa perimälle, sikiölle ja lisääntymiselle. BDO:ta on käytetty lisäravinteena ja päihteenä, koska se muuttuu elimistössä gammahydroksivoihapoksi. == Valmistus ja käyttö == 1,4-butaanidiolia valmistetaan pääasiassa 1,4-butyynidiolin katalyyttisellä vedytyksellä. Muita synteesivaihtoehtoja ovat allyylialkoholin hydroformylaatio ja etikkahapon ja butadieenin välisen reaktiotuotteen, 1,4-diasetoksibutaanin, pelkistäminen ja sitä seuraava hydrolyysi. Tärkeimpiä 1,4-butaanidiolin käyttökohteita ovat tetrahydrofuraanin ja butyrolaktonin sekä eräiden polyestereiden ja polyuretaanien valmistus. Sitä voidaan käyttää myös liuottimena ja tekstiiliteollisuudessa.Eugene V. Hort & Paul Taylor: Acetylene-Derived Chemicals, Kirk-Othmer Encyclopedia of Chemical Technology, John Wiley & Sons, New York, 2003.Heinz Gräfje etc.: Butanediols, Butenediol, and Butynediol, Ullmann's Encyclopedia of Industrial Chemistry, John Wiley & Sons, New York, 2000. Verkossa (maksullinen) == Lähteet == * === Viitteet === == Aiheesta muualla == * PubChem: 1,4-butanediol * DrugBank: 1,4-Butanediol * ChemBlink: 1,4-Butanediol * Inchem: 1,4-Butanediol, CAS N°:110-63-4 pdf Luokka:Liuottimet Luokka:Sedatiivit Luokka:Primääriset alkoholit
Tokot

Tokot (Gobiidae) on tokkokalojen lahkoon kuuluva kalaheimo, joka on levinnyt kaikkiin maailman meriin ja jonka jäsenet ovat yleisiä etenkin lauhkeassa vyöhykkeessä. Tokkoja tunnetaan yli 1 800 lajia, jotka on jaettu kahteensataan sukuun. Vuosittain löytyy 10-20 uutta lajia. Muun muassa hiekkatokkojen (Kraemeriidae), nuolikkojen (Microdesmidae) ja toukkakalojen (Schindleriidae) entisten heimojen lajit sisällytetään nykyisin tokkojen heimoon. == Ulkonäkö ja koko == Tokot ovat pienikokoisia kaloja. Suurin tokko, Karibialla elävä Gobioides broussenetii voi kasvaa puolimetriseksi. Useimmat ovat kuitenkin alle kymmensenttisiä, ja Filippiineillä elävä kääpiötokko (Pandaka pygmaea) jää alle 13 mm pitkäksi ja kuuluu maailman pienimpiin selkärankaisiin. Tokkojen vartalo on pitkulainen, niiden selkä- ja rasvaevät muodostavat yhden evän selkäpuolelle ja niiltä puuttuu kylkiviiva. Monet ovat kirkasvärisiä, jotkut lähes läpinäkyviä. == Levinneisyys ja elinympäristö == Tokkoja tavataan sekä merivedessä, murtovedessä että makeassa vedessä. Suurin osa lajeista elää Indopasifisella merialueella. Niitä on paljon koralliriutoilla sekä valtamerten saarien makeavetisissä lammikoissa. Jotkut lajit leviävät laivojen vesijärjestelmissä tai painolastin mukana. Suomessa tokkoja esiintyy kuutta lajia: hietatokko (Pomatoschistus minutus), liejutokko (Pomatoschistus microps), mustatokko (Gobius niger), seitsenruototokko (Gobiusculus flavescens) sekä vieraslajit mustatäplätokko (Neogobius melanostomus) ja idänsieraintokko (Proterorhinus semipellucidus).Laji.fi: Tokot (Gobiidae) == Käyttäytyminen == Useat lajit asuvat pehmeään merenpohjaan tekemissään koloissa. Jotkut toimivat puhdistajakaloina ja nyppivät loisia isompien kalojen iholta. == Lähteet == ==Aiheesta muualla== * *ITIS: Gobiidae * Luokka:Seulonnan keskeiset artikkelit
Sabiinit

Sabiinit (, yks. Sabinus) olivat itaalinen heimo muinaisessa Italiassa. Sabiinien alkuperäistä asuinaluetta, johon kuului osia nykyisistä Latiumista, Umbriasta ja Abruzzosta, kutsuttiin latinaksi nimellä Samnium. He puhuivat oskia ja umbria muistuttavaa sabellilaista kieltä. Ennen Rooman perustamista sabiinit asuivat Latiumin maakunnassa. Legendan mukaan roomalaiset sieppasivat sabiinilaisnaisia saadakseen asukkaita vastaperustettuun ja asujaimistoltaan miesvaltaiseen kaupunkiinsa. Tästä seurannut sota päättyi, kun naiset heittäytyivät taistelevien isiensä ja aviomiestensä väliin. Sabiinit saivat huomattavan vaikutusvallan Roomassa, ja osa sen kuninkaista olisi ollut sabiineja. Sabiinitarten ryöstöstä tuli yleinen kuva-aihe taiteessa. Sodan päätös on harvinaisempi, mutta silti toistuva teema. Tutkijat ovat havainneet monia yhtäläisyyksiä roomalaisten ja sabiinien välillä, erityisesti uskonnon ja mytologian alueilla. Monet sabiinilaiset jumalhahmot kehittyivät Roomassa ja monet kaupungin alueet (esimerkiksi Quirinalis) olivat aiemmin olleet tärkeitä sabiinien keskuksia. Nykyään sabiinien nimeä kantava Sabinan alue Roomasta koilliseen Rietin ympäristössä kuuluu Latiumin hallinnolliseen alueeseen. Siitä on tullut turistikohde, joka tunnetaan lukuisista keskiaikaisista kylistään ja oliiviöljystään. ==Tunnettuja sabiineja== *Numa Pompilius, Rooman tarunomainen kuningas *Titus Tatius, sabiinien tarunomainen kuningas *Ancus Marcius, Rooman tarunomainen kuningas *Quintus Sertorius, roomalainen valtiomies ja sotapäällikkö *Attius Clausus, Rooman konsuli ja Claudiusten suvun tarunhohtoinen kantaisä ==Lähteet== Luokka:Muinaiset kansat Luokka:Italian historia Luokka:Rooman viholliset ja liittolaiset
Turskakalat

Turskakalat (Gadiformes) on kalalahko, johon kuuluu useita heimoja ja noin 560 lajia. Lahkoon kuuluu eräitä maailman tärkeimpiä talouskaloja. Turskakalat ovat pitkänomaisia mutta vaihtelevankokoisia kaloja. Selkäeviä voi olla kolme, peräeviä kaksi. Toisaalta selkä-, pyrstö- ja peräevät ovat myös voineet sulautua yhtenäiseksi ruumiin takaosaa reunustavaksi nauhaksi. Vatsaevät ovat ruumiin etuosassa, rintaevien etupuolella. Leuan alla turskakaloilla on usein pujoparran tavoin riippuva viiksisäie. Iho on pienten pyörösuomujen peittämä. Useimmat turskakalalajit elävät Pohjois-Atlantin ja Jäämeren kylmissä vesissä, mutta lahkoon kuuluu eteläisempiäkin lajeja. Ainoa sisävesissä elävä turskakalalaji on made. Monet lahkon tunnetuimmat ja taloudellisesti tärkeimmät lajit kuuluvat turskien heimoon (Gadidae), kuten turska, kolja, seiti, valkoturska, lyyraturska, mustakitaturska ja alaskanseiti (mintai). ==Lähteet== ==Aiheesta muualla== * * Luokka:Seulonnan keskeiset artikkelit
Keto (mytologia)

Keto () oli kreikkalaisessa mytologiassa kammottava vesihirviö ja Gaian ja Pontoksen tytär. Hänessä henkilöityi meren vaarallisuus, tuntemattomat pelot ja oudot eliöt. Ceto tarkoittaakin yleensäkin mitä tahansa merihirviötä. Keto kuvataan antiikin kreikkalaisessa taiteessa käärmemäiseksi kalaksi. Keton puoliso oli Forkys ja heillä oli lukuisia lapsia: * EkhidnaHesiodos: Theogonia ('Jumalten synty') 295 (engl. käännös). * GorgotApollodoros: Bibliotheke ('Kirjasto') 2.4.2 (engl. käännös).Hyginus: Fabulae Johdanto (engl. käännös).Hesiodos: Theogonia ('Jumalten synty') 270 (engl. käännös). ** Euryale ** Medusa ** Stheino * Graiat ** Dino ** Enyo ** Pemfredo * Hesperidit ** Aigle ** Arethusa ** Erytheia ** Hesperia * LadonHesiodos: Theogonia ('Jumalten synty') 333 (engl. käännös). * Seireenit * SkyllaApollodoros: Bibliotheke ('Kirjasto') Epitomi 7.20 (engl. käännös). * ThoosaHomeros: Odysseia 1.69 (engl. käännös). Skyllan äitinä Ketosta käytetään myös nimeä Krataiis. == Okeanidi == Kreikkalaisessa mytologiassa mainitaan myös toinen Keto, okeanidi, Okeanoksen ja Tethyksen tytär. ==Lähteet== Luokka:Kreikkalaisen mytologian taruolennot Luokka:Okeanidit
The Dutchess

__NOTOC__ The Dutchess on The Black Eyed Peas -yhtyeestä tunnetuksi tulleen Fergien esikoisalbumi, joka julkaistiin 13. syyskuuta 2006. == Kappaleet == # # # # # # # # # # # # # # ==Listasijoitukset== Lista Paras sijoitus Brasilian albumilista 1 U.S. Billboard 200 -lista 3 Japanin albumilista 3 Kanadan albumilista 4 Australian albumilista 10 Uuden-Seelannin albumilista 11 Lista Paras sijoitus Kolumbian albumilista 12 Puolan albumilista 14 Britannian albumilista 27 Ruotsin albumilista 35 Ranskan albumilista 44 == Arvostelut == * AllMusic: AllMusic review * Entertainment Weekly: B+Entertainment Weekly: Album review == Lähteet == Luokka:Vuoden 2006 esikoisalbumit Luokka:Yhdysvaltalaiset popalbumit Luokka:Yhdysvaltalaiset R&B;-albumit